MALACKY. V Malackách je pozastavená mestská hromadná doprava. Okresné mesto o tom informovalo na svojej internetovej stránke.
"Spoje liniek A, B, C a D mestskej hromadnej dopravy od soboty 14. marca dočasne nepremávajú. Na odporúčanie krízového štábu sa na tom dohodlo vedenie mesta s predstaviteľmi spoločnosti Slovak Lines," informuje mesto.
V meste nepribudol žiadny nový prípadPrečítajte si tiež:Čítajte
"Dnes 13. marca rokoval krízový štáb mesta v užšom zložení. Jeho členovia vzali na vedomie informáciu, že v meste nateraz nepribudol žiadny nový potvrdený prípad infekcie," informujú Malacky a dodávajú, že krízový štáb mesta zároveň odporučil obmedziť prevádzku mestského úradu a zaviesť mimoriadne opatrenia na plánovanom rokovaní mestského zastupiteľstva.
Deväť zamestnancov Mestského centra sociálnych služieb v Malackách bolo testovaných na prítomnosť koronavírusu, pričom sedem z nich má negatívny test, dvaja ešte na výsledky čakajú.
Priestory sa pravidelne dezinfikujú
"Mestské centrum sociálnych služieb (MsCSS) aktuálne poskytuje nepretržitú starostlivosť v rámci zariadenia opatrovateľskej služby. Funguje aj domáca opatrovateľská starostlivosť s tým, že ju vykonávajú iba opatrovateľky, ktoré neprišli do kontaktu s infikovanou kolegyňou," uvádza mesto s tým, že priestory MsCSS sa pravidelne dezinfikujú.
V obmedzenom režimePrečítajte si tiež:Čítajte
Mestský úrad v Malackách bude pre verejnosť otvorený denne od 8.00 do 11.00 h, k dispozícii budú iba vybrané pracoviská na prízemí - matrika a podateľňa. Spoje liniek malackej MHD nebudú premávať od soboty (14. 3.). "Na odporúčanie krízového štábu sa na tom dohodlo vedenie mesta s predstaviteľmi dopravcu," spresnila samospráva.
Prvý koronavírus na Slovensku bol potvrdený 6. marca u muža z obce Kostolište (okr. Malacky). Mesto okamžite po potvrdení vírusu u muža uzatvorilo MsCC , kde pracovala manželka nakazeného.
Koronavírus bol nakoniec potvrdený u všetkých troch členov rodiny, vrátane syna. Všetci traja boli hospitalizovaní na Klinike infektológie a geografickej medicíny Univerzitnej nemocnice Bratislava.
Koronavírus SARS-CoV-2
Najnovšie poznatky a informácie o ochorení Covid-19 a novom koronavíruse SARS-CoV-2, ktorý mal prvotné ohnisko nákazy v čínskom meste Wu-chan.
- 25 otázok a odpovedí o Covid-19: všetko čo potrebujete vedieť o nákaze a prevencii
- Prečo sa môžete chrániť hygienou rúk a obmedzením dotykov tváre
- Ako si správne umývať ruky
- Čo sú to vírusy a ako sa šíria?
- Ako sa vírusy prenášajú zo zvierat na ľudí?
- Funguje ochrana pomocou rúšok a respirátorov?
- Prečo WHO vyhlásila globálny stav núdze?
- Kto sú to superprenášači?
- Ako sa nový koronavírus rozšíril vo svete? (graf)
- Čo ak 2019-nCoV nezmizne? Dva možné scenáre spolužitia ľudstva a vírusu